Red. prof. dr. Igor Saksida: **Razvijanje bralnih strategij pri predšolskem otroku**

Metodologije raziskovanja otroške književnosti ne določata le bralec in vsa kompleksnost dvojnega naslovnika te zvrsti – kakovostna mladinska književnost namreč ni namenjena le mlademu bralcu (otroku), temveč tudi odraslemu – čeprav je prav to izhodišče, ki ne vzpostavlja le možnosti subjektivne doživljajske (otroške) recepcije mladinskega besedila, ampak omogoča tudi njegovo kritično in razlagalno branje. Na otrokovo spreminjanje in napredovanje v procesu vodenega razvijanja bralne zmožnosti se navezujejo predvsem didaktične interpretacije mladinske književnosti, oblikovane kot neavtoritativni pogovor z vrstnikom oz. odraslim sogovornikom. Vprašanje je tudi, koliko je že sama interpretacija mladinske književnosti prepletena z bralnovzgojno oz. specialnodidaktično metodo. Predvsem pa je treba upoštevati bralne strategije: strategij pred sprejemanjem (tj. poslušanjem), strategij med sprejemanjem (tj. identifikacije s književnimi osebami, predstavljanja besedilne stvarnosti, razumevanje dogajanja, zaznavanje in razumevanje pripovedovalca, razumevanje teme in medbesedilne primerjave, zaznavanje in doživljanje temeljnih prvin književnih zvrsti in vrst), strategij po sprejemanju prebranega.